ᱵᱮᱸᱜᱟᱲ

ᱵᱮᱸᱜᱟᱲ (ᱤᱸᱜᱽᱞᱤᱥ - Brinjal) ᱢᱤᱫ ᱩᱛᱩ ᱡᱤᱱᱤᱥ ᱟᱨᱵᱟᱝ ᱥᱚᱵᱽᱡᱤ ᱠᱟᱱᱟ ᱾ ᱵᱮᱸᱜᱟᱲ ᱫᱚ ᱵᱷᱟᱨᱚᱛ ᱨᱮᱜᱮ ᱡᱟᱱᱟᱢ ᱟᱠᱟᱱᱟ ᱟᱨ ᱟᱹᱞᱩ ᱛᱟᱭᱚᱢ ᱫᱚ, ᱟᱨ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱩᱥᱤᱭᱟᱜ ᱩᱛᱩ ᱡᱤᱱᱤᱥ ᱠᱟᱱᱟ ᱾ ᱡᱮᱜᱮᱛ ᱨᱮ ᱪᱤᱱ (᱕᱔%) ᱛᱟᱭᱚᱢ ᱵᱷᱟᱨᱚᱛ ᱜᱮ ᱡᱷᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱮᱸᱜᱟᱲ ᱪᱟᱥ ᱫᱤᱥᱚᱢ ᱫᱚ ᱾ ᱱᱚᱶᱟ ᱫᱤᱥᱚᱢ ᱨᱮ ᱕.᱕ ᱜᱮᱥᱟᱥᱟᱭ ᱦᱮᱠᱴᱟᱨ ᱴᱚᱴᱷᱟ ᱨᱮ ᱨᱚᱦᱚᱭ ᱦᱩᱭᱩᱜ ᱠᱟᱱᱟ ᱾

ᱵᱮᱸᱜᱟᱲ ᱫᱟᱨᱮ ᱫᱚ ᱒ ᱠᱷᱚᱱ ᱓ ᱯᱷᱩᱴ ᱩᱥᱩᱞ ᱫᱟᱨᱮᱜ-ᱟ ᱾ ᱡᱚ ᱫᱚ ᱱᱟᱥᱮ ᱦᱮᱸᱫᱮ ᱥᱮ ᱦᱟᱹᱨᱭᱟᱹᱲ ᱨᱚᱝ ᱟᱨᱵᱟᱝ ᱥᱟᱥᱟᱝ ᱨᱚᱝ ᱢᱮᱥᱟ ᱥᱮ ᱯᱩᱸᱰ ᱨᱚᱝ ᱛᱟᱦᱮᱸᱱᱟ ᱾ ᱟᱨ ᱛᱤᱱᱟᱹᱜ ᱞᱮᱠᱟᱱ ᱜᱚᱲᱦᱚᱱ ᱜᱩᱞ, ᱵᱤᱞᱤ ᱞᱮᱠᱟ, ᱥᱮᱣ ᱞᱮᱠᱟᱱ ᱟᱨᱵᱟᱝ ᱡᱷᱟᱞ ᱥᱮ ᱢᱟᱨᱟᱝ ᱠᱷᱚᱱ ᱢᱟᱨᱟᱝ ᱯᱷᱩᱴᱵᱚᱞ ᱞᱮᱠᱟ ᱦᱩᱭ ᱫᱟᱲᱮᱭᱟᱜ-ᱟ ᱾ ᱡᱤᱞᱤᱧ ᱨᱮ ᱢᱤᱫ ᱯᱷᱩᱴ ᱫᱷᱟᱹᱵᱤᱡ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾ ᱵᱮᱸᱜᱟᱲᱟᱜ ᱫᱚ ᱵᱷᱟᱨᱚᱛ ᱫᱤᱥᱚᱢ ᱥᱟᱶ ᱜᱟᱹᱦᱤᱨ ᱥᱟᱹᱜᱟᱹᱭ ᱢᱮᱱᱟᱜ-ᱟ ᱾ ᱯᱟᱹᱦᱤᱞ ᱠᱷᱚᱱ ᱵᱷᱟᱨᱚᱛ ᱫᱤᱥᱚᱢ ᱨᱮ ᱱᱚᱶᱟ ᱫᱚ ᱪᱟᱥ ᱵᱟᱥ ᱠᱟᱛᱮ ᱦᱮᱡ ᱟᱹᱜᱩ ᱟᱠᱟᱱᱟ ᱾ ᱵᱷᱟᱨᱚᱛ ᱨᱮᱭᱟᱜ ᱩᱥᱩᱞ ᱵᱷᱟᱜᱽ ᱴᱚᱴᱷᱟ ᱵᱟᱹᱜᱤ ᱠᱟᱛᱮ ᱜᱚᱴᱟᱯᱟᱲᱟ ᱜᱮ ᱪᱟᱥ ᱦᱩᱭᱩᱜ-ᱟ ᱾

ᱩᱯᱨᱩᱢ

ᱵᱮᱸᱜᱟᱲ ᱫᱚ ᱦᱮᱸᱫᱮ ᱢᱟᱹᱴᱭᱟᱹᱲ ᱠᱷᱟᱨᱟ ᱦᱟᱥᱟᱨᱮ ᱱᱟᱯᱟᱭ ᱪᱟᱥ ᱜᱟᱱᱚᱜ-ᱟ ᱾ ᱱᱚᱶᱟ ᱨᱚᱦᱚᱭ ᱢᱟᱬᱟᱝ ᱨᱮ ᱰᱟᱺᱜᱽᱨᱤ ᱜᱩᱨᱤᱡ ᱠᱷᱚᱛ ᱟᱨᱵᱟᱝ ᱮᱢᱚᱱᱤᱭᱚᱢ ᱥᱚᱞᱯᱷᱮᱴ ᱦᱟᱥᱟᱨᱮ ᱱᱟᱯᱟᱭ ᱥᱟᱹᱦᱤᱸᱡ ᱢᱮᱥᱟ ᱠᱟᱛᱮ ᱠᱷᱩᱛᱣᱟᱹ ᱵᱮᱱᱟᱣ ᱦᱩᱭᱩᱜ-ᱟ ᱾ ᱢᱤᱢᱤᱫ ᱮᱠᱚᱨ ᱦᱟᱥᱟ ᱨᱮ ᱯᱩᱱ ᱜᱟᱹᱰᱤ ᱠᱟᱛᱮ ᱟᱛᱟᱨ ᱛᱚᱨᱚᱡ ᱜᱤᱰᱤ ᱠᱷᱟᱱ ᱟᱨ ᱦᱚᱸ ᱱᱟᱯᱟᱭᱚᱜ-ᱟ ᱾ ᱵᱮᱸᱜᱟᱲ ᱫᱚ ᱚᱠᱛᱚ ᱡᱟᱹᱱᱤ ᱪᱟᱥ ᱜᱮ ᱱᱟᱯᱟᱭ ᱦᱩᱭᱩᱜ-ᱟ, ᱦᱚᱭ ᱦᱤᱥᱤᱫ ᱯᱟᱨᱚᱢ ᱠᱟᱛᱮ ᱨᱚᱦᱚᱭ ᱞᱮᱠᱷᱟᱱ ᱱᱟᱯᱟᱭ ᱪᱟᱥ ᱵᱟᱝ ᱦᱩᱭᱩᱜ-ᱟ ᱾

᱑. ᱡᱩᱱ ᱡᱩᱞᱟᱭ ᱨᱮ ᱵᱮᱸᱜᱟᱲ ᱡᱟᱝ ᱛᱚᱲᱟ ᱜᱤᱰᱤ ᱜᱟᱱᱚᱜ-ᱟ ᱾ ᱯᱚᱦᱟ ᱫᱟᱨᱮ ᱖ ᱤᱸᱪ ᱦᱟᱨᱟ ᱞᱮᱱ ᱠᱷᱟᱱ ᱜᱮ ᱛᱩᱫ ᱠᱟᱛᱮ ᱨᱚᱦᱚᱭ ᱜᱟᱱᱚᱜ-ᱟ ᱾ ᱑᱑᱔ ᱠᱷᱚᱱ ᱑᱒᱐ ᱢᱟᱦᱟ ᱵᱷᱤᱛᱨᱤ ᱨᱮᱜᱮ ᱫᱟᱨᱮ ᱨᱮ ᱡᱚ ᱡᱟᱹᱞᱤ ᱥᱟᱵ ᱜᱚᱫᱚᱜ-ᱟ ᱾ ᱰᱟᱹᱨ ᱨᱮ ᱡᱚ ᱥᱟᱵᱚᱜ ᱠᱚᱢ ᱤᱫᱤ ᱞᱮᱱ ᱠᱷᱟᱱ ᱰᱟᱹᱨ ᱜᱮᱫ ᱜᱤᱰᱤ ᱠᱟᱛᱮ ᱫᱩᱥᱨᱟᱹ ᱥᱟᱜᱮᱱ ᱛᱩᱫᱚᱜ ᱰᱟᱹᱨ ᱨᱮ ᱟᱨ ᱦᱚᱸ ᱱᱟᱶᱟ ᱟᱨ ᱵᱟᱹᱲᱛᱤ ᱡᱚ ᱥᱟᱵᱚᱜ-ᱟ ᱾

᱒. ᱯᱷᱮᱵᱨᱩᱣᱟᱨᱤ ᱨᱮ ᱡᱟᱝ ᱛᱚᱲᱟ ᱞᱮᱠᱷᱟᱱ ᱡᱟᱹᱯᱩᱫ ᱨᱩᱛᱤ ᱛᱮᱜᱮ ᱫᱟᱨᱮ ᱨᱮ ᱡᱚ ᱥᱟᱵᱚᱜ ᱮᱛᱚᱦᱚᱵᱚᱜ-ᱟ ᱾

᱓. ᱱᱚᱵᱷᱮᱢᱵᱚᱨ ᱨᱮ ᱵᱮᱸᱜᱟᱲ ᱫᱟᱨᱮ ᱨᱚᱦᱚᱭ ᱞᱮᱠᱷᱟᱱ ᱯᱷᱮᱵᱨᱩᱣᱟᱨᱤ ᱛᱮᱜᱮ ᱫᱟᱨᱮ ᱨᱮ ᱡᱚ ᱥᱟᱵᱚᱜ-ᱟ ᱾ ᱨᱟᱵᱟᱝ ᱫᱤᱱ ᱫᱚ ᱫᱟᱨᱮ ᱦᱟᱨᱟᱜ ᱱᱟᱥᱮ ᱠᱚᱢ ᱧᱚᱜᱚᱜ-ᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 List of eggplant cultivars
 Eggplant emoji
 Eggplant production in China
 Eggplant salads and appetizers
 Imperial examination in Chinese mythology
 Lao eggplant
 List of eggplant dishes
 Solanum aethiopicum
 Vietnamese eggplant

https://en.m.wikipedia.org/wiki/Eggplant

ᱛᱷᱚᱠ:!Main category
ᱛᱷᱚᱠ:ᱫᱟᱨᱮ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ